কর্তব্য পথ
কর্তব্য পথ (হিন্দি: कर्तव्य पथ, প্রতিবর্ণীকৃত: কর্তৱ্‌য়্‌অ পথ্, পূর্বনাম রাজপথ এবং কিংসওয়ে) হল আড়ম্বরপূর্ণ বৃক্ষরাশি ঘেরা একটি প্রশস্ত পথ যা ভারতের রাজধানী নয়াদিল্লিতে অবস্থিত। রাস্তাটি রাষ্ট্রপতি ভবন থেকে বিজয় চক এবং ইন্ডিয়া গেট থেকে ধ্যানচাঁদ জাতীয় স্টেডিয়াম পর্যন্ত বিস্তৃত। পথটির উভয় দিকই বিশাল বনভূমি, খাল এবং বৃক্ষরাশি দ্বারা পরিবেষ্টিত। এটিকে ভারতের একটি গুরুত্বপূর্ণ পথ হিসাবে বিবেচনা করা হয় যেখানে ২৬ জানুয়ারি ভারতের প্রজাতন্ত্র দিবসের বার্ষিক কুচকাওয়াজ হয়ে থাকে।